b'\n_START_ARTICLE_\nBuckinghamov izrek \xcf\x80\n_START_PARAGRAPH_\nBuckinghamov izrek \xcf\x80 je osnovni izrek iz teorije podobnosti in razse\xc5\xbenostne analize._NEWLINE_Izrek opisuje na\xc4\x8din, kako se lahko poljubno fizikalno ena\xc4\x8dbo, ki vsebuje  n \\, spremenljivk, enakovredno opi\xc5\xa1e z  n-m \\, brezrazse\xc5\xbenimi parametri, kjer je  m \\, \xc5\xa1tevilo osnovnih merskih enot, ki se v ena\xc4\x8dbi uporabljajo._NEWLINE_Izrek se imenuje po ameri\xc5\xa1kem fiziku Edgarju Buckinghamu (1867 \xe2\x80\x93 1940). Buckingham je pri\xc4\x8del za brezrase\xc5\xbene parametre, ki nastopajo v izreku, uporabljati oznako \xcf\x80 v letu 1914. Zaradi tega se izrek \xc5\xa1e danes imenuje Buckinghamov izrek \xcf\x80._NEWLINE_Velikost vsake fizikalne koli\xc4\x8dine se lahko opi\xc5\xa1e kot kombinacijo osnovnih merskih enot, ki dolo\xc4\x8dajo dol\xc5\xbeino, maso, \xc4\x8das, naboj in temperaturo. Razse\xc5\xbenosti osnovnih merskih enot se ozna\xc4\x8dujejo z M, L, T, Q in \xce\x98.'